Document ID: /roh_data/filtered/fineweb-2-filterrobots_roh.jsonl.gz/5945

En la Chasa Rumantscha a Cuira è questa fin d‘emna vegnì fatg massa poesia. Là ha numnadamain gì lieu la 11avla ediziun dal «Linguissimo». La concurrenza da linguatgs naziunals ha envidà ils 30 finalists e finalistas a Cuira per crear texts bi- e plurilings. Quai per stgaffir contact tranter ils differents linguatgs naziunals.
Er stadas da la partida èn las duas scolaras rumantschas Ladina Solèr da Savognin e Sandra Koller da La Punt-Chamues-ch. Suenter in workshop davart poesia cun l’autura surmirana Dominique Dosch han ellas elavurà – mintgamai en lur teams bilings u plurilings – poesias davart in lieu spezial. Quai cun quel resultat:
Ils trais teams ch'han persvas il pli fitg la giuria cun lur poesias han gudagnà in viadi en ina citad europeica. Per las dus rumantschas n'hai dentant betg tanschì.
TR Telesguard 17:40